Knæsmerter

Kære kollega

Det fremgår, at patienten henvises pga. af kroniske knæsmerter.

Følgende knælidelser er ikke være tilgængelige for ortopædkirurgisk behandling og afhjælpes med aktivitets regulering.

- Morbus Osgood-Schlatter (smerter svt.. tuberositas tibia).

- Morbus Sinding-Larsen (smerter svt. distale patella pol).

- Chondromalacia (retropatellare knæsmerter). Fysioterapi har ofte god effekt (VMO øvelser).

Tilstandene har et selvlimiterende forløb, men kan vare flere år, og i de fleste tilfælde rammes begge knæ med varierende intensitet. Vi tillader os derfor at returnere din henvisning.

Ved mistanke om osteochondral læsion, patella instabilitet samt behandlingsresistent plica problematik er henvisning relevant.

Hos patienter med betydelig afvigelser fra normalanatomi herunder udtalt kalveknæ eller rotationsfejlstillinger vil en ortopædkirurgisk vurdering ligeledes være relevant.

Udelukkelse af hoftepatologi skal foreligge klinisk.

Med venlig hilsen

Børnesektoren

OUH/Sygehus Lillebælt